CELEX: 62008CN0307
Language: hu
Date: 2008-07-09 00:00:00
Title: C-307/08. sz. ügy: 2008. július 9-én benyújtott kereset – Az Európai Közösségek Bizottsága kontra Belga Királyság

25.10.2008   
            
            
               HU
            
            
               Az Európai Unió Hivatalos Lapja
            
            
               C 272/7
            
         2008. július 9-én benyújtott kereset – Az Európai Közösségek Bizottsága kontra Belga Királyság
   (C-307/08. sz. ügy)
   (2008/C 272/09)
   Az eljárás nyelve: francia
   Felek
   
      Felperes: az Európai Közösségek Bizottsága (képviselők: J.-P. Keppenne és R. Lyal meghatalmazottak)
   
      Alperes: Belga Királyság
   Kereseti kérelmek
   
               —
            
            
               A Bíróság állapítsa meg, hogy a Belga Királyság – mivel nem kerüli el a természetes személyeknek valamely másik tagállamban vagy az EGT/EFTA valamely államában illetőséggel rendelkező társaságok által fizetett osztalékok kettős adóztatását – nem teljesítette a EK 56. cikkből és az Európai Gazdasági Térségről szóló megállapodás 40. cikkéből eredő kötelezettségeit;
            
         
               —
            
            
               a Belga Királyságot kötelezze a költségek viselésére.
            
         Jogalapok és fontosabb érvek
   Keresetében a Bizottság úgy érvel, hogy a belga adójogi szabályozás igazolatlanul korlátozza a tőke szabad mozgását, amennyiben ugyanolyan módon adóztatja a természetes személyek részére a más tagállamban vagy az Európai Gazdasági Térség valamely államában illetőséggel rendelkező társaságok által fizetett osztalékokat (bejövő osztalékok), mint a Belgiumban illetőséggel rendelkező társaságok által fizetett osztalékokat (belföldi osztalékok), figyelmen kívül hagyva az osztalékok forrása szerinti államban fizetett forrásadót. Az ilyen szabályozás hátrányos helyzetbe hozza a határokon átnyúló tőkeügyleteket annyiban, amennyiben visszatartja az egyes adófizetőket attól, hogy külföldi társaságok részvényeibe fektessenek be, miközben a más tagállamban székhellyel rendelkező társaságok számára akadályozza a tőkegyűjtést Belgiumban.